**DEFINIȚII DE CAZ STABILITE DE INSTITUTUL NAȚIONAL DE SĂNĂTATE PUBLICĂ ÎN SITUAȚIA PANDEMIEI CU SARS-COV-2**

**Caz suspect**:

1. Pacient cu infecție respiratorie acută (debut brusc cu cel puțin unul din următoarele simptome: tuse, febră, dificultate în respirație (creșterea frecvenței respiratorii) **ȘI** fără o altă etiologie precizată care să explice pe deplin tabloul clinic

**SAU**

1. Pacient cu infecție respiratorie acută (debut brusc cu cel puțin unul din următoarele simptome: tuse, febră, dificultate în respirație (creșterea frecvenței respiratorii) **ȘI** fără o altă etiologie precizată care să explice pe deplin tabloul clinic **ȘI** cu istoric de călătorie internațională, în perioada de 14 zile anterioare datei debutului

**SAU**

1. Pacient cu infecție respiratorie acută (debut brusc cu cel puțin unul din următoarele simptome: tuse, febră, dificultate în respirație (creșterea frecvenței respiratorii) **ȘI** care s-a aflat în contact apropiat cu un caz confirmat cu COVID-19 în perioada de 14 zile anterioare datei debutului

**SAU**

1. Pacient cu pneumonie, bronhopneumonie +/- pleurezie, fără altă etiologie precizată care să explice pe deplin tabloul clinic

**SAU**

5. **Pacient cu infecție respiratorie acută severă (SARI)** (febră sau istoric de febră **ȘI** tuse **ȘI** dificultate în respirație (creșterea frecvenței respiratorii) **ȘI** care necesită spitalizare peste noapte) fără altă etiologie precizată care să explice pe deplin tabloul clinic

**Contactul apropiat** este definit ca:

- Persoana care locuiește în aceeași gospodărie cu un pacient cu COVID-19;

- Persoana care a avut contact fizic direct cu un caz de COVID-19 (ex. strângere de mână fără igiena ulterioară a mâinilor);

- Persoana care a avut contact direct neprotejat cu secreții infecțioase ale unui caz de COVID-19 (ex. în timpul tusei, atingerea unor batiste cu mâna neprotejată de mănușă);

- Persoana care a avut contact față în față cu un caz de COVID-19 la o distanță mai mică de 2 m și cu o durată de minim 15 minute;

- Persoana care s-a aflat în aceeași încăpere (ex. sala de clasă, sală de ședințe, sală de așteptare din spital) cu un caz de COVID-19, timp de minimum 15 minute și la o distanță mai mică de 2 m;

- Persoana din rândul personalului medico-sanitar sau altă persoană care acordă îngrijire directă unui pacient cu COVID-19 sau o persoană din rândul personalului de laborator care manipulează probe recoltate de la un pacient cu COVID-19, fără portul corect al echipamentului de protecție\*;

\*Personalul medical care a purtat echipamentul de protecție corespunzător tipului de îngrijire acordată NU ESTE CONSIDERAT CONTACT APROPIAT. Legătura epidemiologică ar fi putut avea loc în perioada de 14 zile anterioare.

**Caz confirmat**:

O persoană cu confirmare în laborator a infecției cu SARS-CoV-2, indiferent de semnele şi simptomele clinice.

În cazul în care se consideră cazul ca fiind suspect,

* Se apelează 112;
* Se raportează la DSP imediat, telefonic, setul minim de date pentru cazul suspect: nume, prenume, CNP, data debutului, simptome (in raport cu definiția de caz), legătura epidemiologica (contact cu caz confirmat), ocupația (ex. personal medico-sanitar).

După transferul pacientului suspect către unitatea sanitară se va face dezinfecția corespunzătoare a spațiului de izolare/tampon.